《次韵里人纾愤》
宋代·陈著

浮生分付四休休，自谓眉閒绝点愁。
鹤在鸡群空有志，鸿罹鱼网莫抽头。
妄灾勿药终须喜，坎难维心底用忧。
荣辱两忘饶落魄，何妨痛饮学巢囚。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。